Cælum gaude, terra plaude, nemo mutus sit laude. Ad antiquā originem redit homo per virginem. Virgo Deum est enixa, vnde vetus perit rixa: Perit vetus discordia, succedit pax  gloria. Tunc de cæno surgit reus, cum in fœno iacet Deus. Tunc vile celat stabulum cælestis escæ pabulum. Nutrit virgo creatorem, ex se factum Redēptorē. Latet in pueritia diuina sapientia. Lac stillāt matris vbera, lac fundunt nati viscera, Dū gratiæ dulcedinē per assumptum dat hominē. Ergo dulci melodia personemus, o Maria, Religiosis vocibus  clamosis affectibus. Salue virgo benedicta, quæ fugasti maledicta. Salue mater Altissimi, Agni sponsa mitissimi. Tu serpentem euicisti, cuius caput contriuisti, Cum Deus ex te genitus eius fuit interitus. Tu cælorum imperatrix, tu terrarum reparatrix, Ad quam suspirant homines, quam nequam tremunt dæmones, Tu fenestra, porta, vellus, aula, domus, templum, tellus, Virginitatis lilium,  rosa per martyrium: Hortus clausus, fons hortorum, sordes lauās peccatorum, Inquinatos purificans,  mortuos viuificans. Dominatrix angelorum, spes post Deū sæculorū, Regis reclinatorium,  deitatis solium. Stella fulgens orientis, vmbras fugans occidentis, Aurora solis præuia,  dies noctis nescia, Parens nostri tu parentis,  genitrix nos gignētis. Piæ matris fiducia, natos patri concilia. Ora mater Deū natū, nostrum soluat vt reatum, Et post cōcessā veniā, det gratiā  gloriā. Amen.